Ir-Regolament (KE) Nru 669/2004 tal-Parlament Ewropew u tal-Kunsill
tal-31 ta' Marzu 2004
li jemenda r-Regolament tal-Kunsill (KE) Nru 1734/94 dwar il-koperazzjoni finanzjarja u teknika max-Xatt tal-Punent u tal-Medda ta' Gaża
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw t-Trattat li jistabbixxi l-Komunità Ewropea, u partikolarment l-Artikolu 179 tiegħu,
Wara li kkunsidraw il-proposta mill-Kummissjoni,
Jaġixxu b'konformità mal-proċedura stabbilita fl-Artikolu 251 tat-Trattat [1],
Billi:
(1) L-isforzi kollha għandhom isiru sabiex tkun prevenuta aktar deterjorazzjoni ta' l-ekonomija Palestijana bil-kontribuzzjoni ta' amministrazzjoni soda u ekwilibriju tal-budget ta' l-Awtorità Palestinjana u għall-konsolidazzjoni ta' dik l-Awtorità permezz ta' tisħieħ istituzzjonali.
(2) Il-ħtiġiet għall-għajnuna finanzjarja għandhom jibqgħu ikunu ġenerati fit-terrirorji tax-Xatt tal-Punent u tal-Medda ta' Gaża bħala riżultat ta' l-iżviluppi reċenti fil-Proċess tal-Paċi tal-Vant Nofsani.
(3) Il-Komunità għandha għalhekk issegwi l-isforzi tagħha ta' l-għajnuna bis-saħħa tar-Regolament tal-Kunsill (KE) Nru 1734/94 [2].
(4) Ir-Regolament (KE) Nru 1734/94 għandu jkun revedut mill-Parlament Ewropew u mill-Kunsill qabel it-tmiem tal-2005 sabiex ikunu meqjusa l-iżviluppi taż-żona, partikolarment f'dak li jirrigwardja l-implementazzjoni tal-mappa-tat-triq (roadmap) għall-paċi (Elementi ta' roadmap ibażżata fuq ir-riżultati għal soluzzjoni permanenti ta' żewġ stati fil-kunflitt ta' l-Iżreal-Palestina).
(5) Ir-Regolament tal-Kunsill (KE, Euratom) Nru 2988/95 tat-18 Diċembru 1995 dwar il-protezzjoni ta' l-interessi finanzjarji tal-Komunitajiet Ewropej [3] jistabilixxi qafas legali komuni għall-oqsma kollha tar-riżorsi u l-infiq mill-Komunitajiet infushom. Ir-Regolament tal-Kunsil (Euratom, KE) Nru 2185/96 tal-11 Novembru 1996 dwar il-verifika u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunitajiet Ewropej minn frodi u irregolaritajiet oħrajn [4] japplika għall-oqsma kollha ta' l-attività tal-Komunitajiet mingħajr preġudizzju għad-disposizzjonijiet speċifiċi tar-regoli tal-Komunità dwar l-oqsma differenti fl-istrateġija.
(6) Ir-Reġolament (KE) Nru 1734/94 għandu għalhekk ikun emendat kif xieraq,
ADOTTAW DAN IR-REGOLAMENT:
Artikolu 1
Ir-Regolament (KE) Nru 1734/94 għandu jkun emendat kif ġej:
1. L-Artikolu 1 huwa mibdul b'dan li ġej:
"Artikolu 1
1. Il-Komunità għandha timplementa koperazzjoni finanzjarja u teknika max-Xatt tal-Punent u mal-Medda ta' Gaża bil-għan li jkun mgħejjun l-akkwist ta' żvilupp ekonomiku sostenibbli, żvilupp politiku u soċjali, tagħhom. Jekk iċ-ċirkostanzi jippermettu, l-implementazzjoni għandha tkun ibbażata fuq programmi pluri-annwali.
2. Il-Kummissjoni għandha tipprovdi rapport li jwettaq reviżjoni ta' dan ir-Regolament sal-31 ta' Diċembru 2005 l-aktar tard, billi tqis l-iżviluppi reċenti f'dik iż-żona.";
2. L-Artikolu 2 huwa emendat kif ġej:
(a) il-paragrafu li ġej għandu jkun miżjud wara l-paragrafu 3:
"3a. Il-benefiċċjarji tal-miżuri ta' sostenn jistgħu jinkludu mhux biss l-Istati u r-reġjuni imma wkoll l-awtoritajiet lokali, l-organizzazzjonijiet reġjonali, l-aġenziji publiċi, il-komunitajiet lokali jew tradizzjonali, l-organizzazzjonijiet bħala sostenn għan-negozji, l-operaturi privati, il-koperattivi, is-soċjetajiet mutwi, l-assoċċjazzjonijiet, il-fondazzjonijiet u l-organizzazzjonijiet mhux-governamentali.";
(b) il-paragrafu li ġej għandu jkun miżjud wara l-paragrafu 6:
"7. Stediniet għall-offerti u l-kuntratti għandhom ikunu miftuħa fuq termini egwali għall-persuni kollha, naturali u legali, fl-Istati Membri u fis-sieħba Mediterranji kif definit fl-Anness I tar-Regolament tal-Kunsill (KE) Nru 1488/96 tat-23 ta' Lulju 1996 dwar il-miżuri finanzjarji u tekniċi li jakkompanjaw (MEDA) ir-riforma fl-istrutturi ekonomiċi u soċjali fil-qafas tas-sħubija Ewro-Mediterranja [5]."
3. Fl-Artikolu 4, għandu jiżdied il-paragrafu li ġej:
"5. Deċiżjonijiet dwar finanzjament u xi ftehim u kuntratti finanzjarji li jiriżultaw minnhom għandhom jipprovdu, inter alia, għal sorveljanza u kontroll finanzjarju mill-Kummissjoni (inkluż l-Uffiċċju Ewropew ta' Kontra l-Frodi (OLAF)), li jinkludu verifiki u spezzjonijiet fuq il-post b'konformità mar-Regolament tal-Kunsill (Euratom, KE) Nru 2185/96 [6], u l-awditjar mill-Qorti ta' l-Awdituri, meta xieraq, li jitwettqu fuq il-post. Il-miżuri għandhom jittieħdu bi qbil mal-proċedura stabbilita fl-Artikolu 5 sabiex jipprovdu għal protezzjoni adekwata ta' l-interessi finanzjarji tal-Komunitajiet Ewropej b'konformità mar-Regolament tal-Kunsill (KE, Euratom) Nru 2988/95 [7]. Meta meħtieġ, l-investigazzjonijiet għandhom ikunu mwettqa mill-OLAF u għandhom ikunu irregolati bir-Regolament tal-Parlament Ewropew u tal-Kunsill (KE) Nru 1073/1999 [8]."
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u direttament applikabbli fl-Istati Membri kollha
Magħmul fi Strasbourg, il-31 ta' Marzu 2004.